Diari Oficial de la Generalitat Valenciana


Sumari del DOGV 5330, del 23-08-2006 (2006/9376)

Notificació a Teresa Cuartero Blanes de la sentència dictada en les actuacions del juí verbal número 342/2006.
--------------------------------------------------------------------------------------------------------------

### Dades del document

Número de DOGV
:   5330

Data del DOGV
:   23-08-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2006/9376


Organisme emissor
:   Jutjat de Primera Instància Número 7 de València

Tipus de document
:   Edicte

Notificació a Teresa Cuartero Blanes de la sentència dictada en les actuacions del juí verbal número 342/2006. [2006/Q9376]  
Procediment: juí verbal (desnonament per falta de pagament) 342/2006  
Demandant: Narabla, SL   
Procuradora: Estrella Caridad Vilas Loredo  
Demandada: Teresa Cuartero Blanes.  
Ricardo Alonso y Gurrea, secretari del Jutjat de Primera Instància número 7 de València, faig saber:   
Que en este jutjat a càrrec meu se seguixen actuacions de desnonament 342/2006-A a instància de Narabla, SL, codi d'identificació fiscal M79886583, representats per la procuradora Estrella Caridad Vilas Loredo contra Teresa Cuartero Blanes, document nacional d'identitat 92287640N, en què mitjançant la resolució de data de hui he acordat, com ho efectue, notificar la sentència dictada en les actuacions indicades a la demandada en parador ignorat, Teresa Cuartero Blanes.  
La part dispositiva de la sentència indicada, literalment, diu així:  
«Decisió  
Que amb l'estimació de la demanda formulada per Narabla, SL, CIF S35584223, representada per la procuradora la senyora Vilas Loredo, declare resolt el contracte d'arrendament que la lliga amb la demandada Teresa Cuartero Blanes, DNI 22180101M, per falta de pagament de les rendes, i en conseqüència d'això condemnar esta darrera, una vegada ferma esta sentència, a deixar lliure, vacu i a disposició de l'actora el bé arrendat, habitatge situat a València, carrer de l'Illa de Cabrera, número 23, 18a, amb l'advertència que, si no ho efectua, es procedirà al llançament i lliurament de la possessió al demandant el dia 20 de setembre de 2006, a les 10.00 hores, indicat en la interlocutòria d'incoació d'este procediment, o en el més immediatament posterior d'acord amb les possibilitats d'este servici comú. Es consideren béns abandonats els que hi haja a l'interior de l'immoble que no reclame el demandant.  
I amb l'estimació de l'acció acumulada en reclamació de rendes exercitada, condemne Teresa Cuartero Blanes, DNI 37353931I, a pagar a l'actora la quantitat de 4.560 euros, en concepte de rendes i quantitats assimilades no pagades i derivades d'este arrendament, al pagament de l'interés legal de l'esmentada quantitat des de la interpel·lació judicial; i impose a la part demandada les costes processals originades en este juí.  
Contra esta sentència, s'hi pot interposar un recurs d'apel·lació, que cal preparar en el termini de cinc dies des de la notificació d'esta, sent-ne un requisit indispensable per a admetre'l a tràmit, acreditar tindre pagades les rendes vençudes i les que d'acord amb el contracte haja de pagar de bestreta.  
Esta és la meua sentència, jutjant en esta instància, que pronuncie, mane i firme.  
Publicació. La sentència anterior l'ha donada, llegida i publicada el magistrat jutge que la subscriu, mentre es trobava en el dia de hui, amb la meua assistència, celebrant audiència pública. En done fe».  
I perquè valga de notificació de la sentència s'expedix esta cèdula.  
València, 20 de juliol de 2006.. El secretari: Ricardo Alonso y Gurrea.